钦定古今图书集成/明伦汇编/氏族典/第059卷 > 徐祯卿
## 钦定古今图书集成/明伦汇编/氏族典/第059卷 > 徐祯卿

按《名山藏文苑记》：“祯卿，字昌糓，长洲人。幼精文理，不
繇教迪，著《交诫》《感慕赋》诸篇，词旨沉郁。遂闯晋、宋之
藩，凌躐曹、魏，长宿惊叹。初举进士，则与上海陆深并
知名。武宗既授大理评事，请移学职便养。当事者坐
好异抑之。俄以失囚降国子博士，数年不调。专门诗
学，究订体裁，融会折衷，备厥文质，幽忧中，选平生所”
为文及所《谭艺录》，曰《迪功集》。长宿见之，曰：“官止是乎？”
年三十三，竟死且死，其友人视之泣，昌糓笑曰：“常事
耳！平生自附于李梦阳”，至是抱《迪功集》付其子曰：“传
我必献吉。”